Ek is nogal skaam en weet nie of ’n man in wie ek belangstel ook in my belangstel nie. Ek sal graag wil hê hy moet. Ons is albei geskei en ek het ’n sesjarige kind.
Die afgelope ses maande sien ons mekaar af en toe by ’n braai by vriende. Dan lyk dit of die man wel van my hou en bring hy vir my drankies. Ons gesels maklik. Hy het al my selfoonnommer gevra, maar my nog nie gekontak nie.
As iemand werklik in jou lewe wil wees, sal hy die moeite doen om deel daarvan te word deur die oproep te maak. As hy nie uitreik nie, kan dit wees dat hy nie deel van jou lewe of in ’n verhouding wil wees nie.
’n Mens is in ’n verhouding om gelukkig te wees en balans in jou lewe te vind; nie om heeltyd op ’n oproep te sit en wag nie. Gaan haal gerus jou eie drankie.
Soms moet ’n mens jou volwasse kinders wat nie die mas kan opkom nie soos vriende in die nood behandel.
Hy is dalk ook bekommerd dat die boelies hom vorentoe in die visier kan kry. Moedig hom aan om sy kollegas opbouende terugvoer oor hul werk te gee en hulle van sy emosionele steun te verseker.
Ek is nou al vyf jaar getroud met ’n man wat meestal ongelukkig is. Ek kan nie met hom daaroor praat nie. Hy oorreageer wanneer ek te veel vra: “Wat is fout?”
Ons het ’n oulike dogtertjie saam. Ons albei het al ’n mislukte huwelik gehad – ek met ’n man wat my verkul het en hy met ’n liefdelose vrou.
Dit het ’n invloed op ons verhouding. Hy het moeilike kinderjare gehad, want sy pa was mislik met hom.
Ek is bly jy besef geen verhouding is ’n gemaksone waar jy kan parkeer en die motor afskakel nie. Dit maak dit makliker om aan jou huwelik te werk.
In die groeiproses van ’n verhouding is dit belangrik om te vra: Wat is die beste vir almal? Nie net vir hom nie, maar ook vir jou; daarom moet jy nie net op sy emosies fokus nie, maar ook op joune en vir jou man sê wat jy nodig het sodat jul verhouding openhartiger kan word.
Sulke gesprekke kan julle albei leer om jul emosies te identifiseer en te verwoord. Wanneer jy pyn ’n naam gee, kan jy makliker daarvan genees word. Uit elke stuk gebrokenheid in ons lewe kom ’n waardevolle les.
Sorg dat jy nie vashaak by gevoelens wat jou vorige huwelik by jou gelaat het nie. Gebruik liewer die lesse wat jy daaruit geleer het om hierdie verhouding te verbeter.